
CASO TRISTO DI ABUSO SEXUAL DI 
PADRASTRO CU YIUNAN DI CRIANSA 


CASO DI ABUSO SEXUAL 


PENSAMENTO ERONEO 
A COSTA HOMBER 
34 LUNA DI PRIZON 


A FORTALECE COMPROMISO 
PA MAS SOSTENIBILIDAD 
AEROPUERTO DI 
ARUBA A RICIBI “GREEN 
GLOBE CERTIFICATION” 
DOS AÑA TRAS DI OTRO 


CELEBRACION 50 
ANIVERSARIO 
DI SOCIEDAD DI 
ORQUIDIA ARUBA 

O 
ra c’un homber ta bira tata, sea cu ta su propio yiu of 
e ta wordo encarga pa cria y proteha yiunan di criansa, 
mester ta consciente di e importancia cu nan tin y ta carga 
den bida di nan yiunan biologico of como tata di criansa. 


E responsabilidad no ta cambia y asina cu e responsabilidad 
aki wordo neglisha y hasta wordo viola pa un sed sexual sin 
sentido, esun cu a viola e confiansa aki, tin cu wordo castiga 
formalmente. 


Esaki a sosode ayera mainta den Corte den Prome Instancia 
na momento cu Hues mester a dicta sentencia den un caso 
horibel, caminda un tata di criansa, tabata ser persigui pa no 
uno pero dos caso di abuso sexual contra dos yiu di criansa. 


Ayera mainta e acusado aki di nacionalidad Colombiano di 
inicial T. di 51 aña di edad, mester a scucha e castigo cu 
Corte lo a implementa contra di su persona pa motibo cu na 
luga cu el a proteha y cuida dos yiu di criansa, el a abusa di 
ambos sexualmente. 


Asina mes e acusado aki a Sali di bon, loke tambe ta un tiki 
tristo ya cu un di e casonan a wordo declara no admisibel pa 
Hues mirando cu mucho tempo a pasa y cu esaki a sosode 


net prome cu na 2014 e introduci e Codigo Penal nobo. 


Sinembargo e di dos caso si, e abuso cu a wordo presenta 
na autoridadnan na 2020, si ta admisibel pa cual e acusado 
T. mester a para responsabel pa esaki. 
Manera ya ta conoci caba den e tipo di casonan aki, e acusado 
a busca tur forma pa saca su curpa for di e acusacion aki 
tambe, mustrando cu ningun momento el a para keto un 
rato y realisa e seriedad di su actonan di abuso contra di su 
yiunan di criansa. 
Un di e yiunan tabata den sala di Corte ayera mainta y a 
mustra emociona na momento cu Hues tabata dicta su deci- 
sion contra di e homber cu tabata su tata di confiansa kende 
realmente a confia cu e lo a Sali liber ayera mainta. 


Sinembargo Hues a haya cu tin suficiente prueba pa condena 
e acusado aki y el a bay over na condena e homber na un 
periodo di 5 aña y 6 luna di prizon pa loke cu el a haci cu su 
dos yiunan. 
E acusado no a keda mucho contento cu e condena loke a 
bolbe mustra cu el a spera cu e lo a Sali liber ayera pero e 
tin dos siman pa apela e decision aki y laga Corte Superior, 
pa medio di tres Hues, dicidi si e decision di ayera tabata 
bon of no. 


Caso tristo di abuso sexual di 
padrastro cu yiunan di criansa 

P 
a añanan largo y te cu awor, tin un dicho cu ta conoci 
rond mundo, cu ta bisa cu “ora un hende muhe bisa NO, 
esey ta keda un NO” pa loke ta avancenan sexual contra di 
nan persona. 
Ayera mainta Hues a dicta sentencia den un caso cu tin un 
parecido na e dicho aki, caminda e acusado, e homber J.H.U. 
di 37 aña naci na Republica Dominicana, a wordo haya 
culpabel di abuso sexual contra di un colega di trabou di dje 
na pia di trabou. 


E abuso a tuma luga ora cu ambos trahadonan un hotel 
den e seccion di cleaning, topa otro y caminda e acusado a 
cuminsa mishi cu e victima kende a informa su persona pa 
no mishi cu su persona. 


Na luga di caba cos eynan, e acusado a sigui tras di e victima 
den un baño caminda el a lock e porta di esaki y a sigui mishi 
y kita paña di e victima, te ora cu el a tene relacion sexual 
cu e persona aki. 


Na salida for di e baño tin testigonan cu a declara cu nan 
a mira cu e victima tabata na yoramento pero tambe cu e 
tabata tembla masha hopi mes y despues e victima a dicidi 
di raporta e caso di abuso na su hefe di trabou. 


E acusado no kier a admiti cu e tabata robes por completo 
riba e asunto aki pero el a purba di tur forma di haya un 
salida caminda el e trata di pone tur culpa riba e victima, 
hasta mustrando cu den pasado nan a yega di tene relacion 
sexual sin problema. 


Otro reaccion bon conoci tur caminda di un abusado cu ta 
kere cu pasobra e tabata den relacion un tempo cu e victima, 
esaki ta duna permiso pa ki ora cu e kier, cu enfasis ora 
cu su persona kier, e por dicidi di tene relacion sexual cu e 
hende muhe. 


Dado momento durante di e investigacion, e acusado J.U. 
a admiti na autoridadnan cu el a tene relacion sexual cu e 
victima y e cambio aki a bin na momento cu el a wordo informa 
cu tin pruebanan a ser manda pa un instituto specialisa na 
Hulanda pero asina mes e no kier a admiti cu el a abusa di 
e victima. 


Hues ayera mainta a haya cu tin cu tene compasion cu e 
acusado kende a keda mas cu 30 dia cera den cel na warda 
di polis y a condena e homber na un castigo di 34 luna di 
prizon. 


Caso di abuso sexual 


Pensamento eroneo a costa homber 34 luna di prizon 

D 
espues cu aña pasa a bira e prome aeropuerto na mun- 
do pa ricibi e “Green Globe Certification”, Aruba Airport 
Authority N.V. (AAA) a ricibi e grato noticia cu Queen Beatrix 
International Airport (Aeropuerto di Aruba) a ricibi su di dos 
Green Globe Certification riba dia 2 di october 2023. E pilar 
di sostenibilidad di AAA ta integra den cada decision cu nan 
ta tuma p’e futuro proyectonan. 


E certificacionnan ta un herment importante pa verifica si e 
esfuersonan di e compania ta en berdad resulta den oper- 
acion mas sostenibel, tin un impacto den obhetivonan di e 
Sustainable Development Goals (SDGs) di nos pais y si ta 
contribui na un miho mundo. 


Pa aña 2023, AAA a pasa door di un desktop-based audit 
realisa pa un assurance auditor independiente pa bolbe 
logra obtene e certificacion di Green Globe. Esaki ta un di e 
programanan di certificacion lider den operacion y maneho 
sostenibel di biahe y turismo rond mundo y AAA ta masha 
orguyoso di sigui fortalece su esfuersonan sostenibel pa 
medio di e standardnan mas halto di certificacion. 


E audit di e aña aki a inclui un total di 56 criterio enfoca riba 
un maneho sostenibel, socioeconomico, patrimonio cultural 
y medio ambiente. AAA a implementa rapportnan adicional 
di “Greenhouse Gas emissions” (GHG), incluyendo tur biahe 
relaciona cu negoshi, monitoreo continuo y maneho actu- 
alisa. Ademas, Wings of Hope di AAA a ehecuta diferente 
proyecto comunitario anual basa riba SDG di Nacionnan Uni, 
cu e meta di haci un impacto positivo den comunidad. 


Birte Pelayo, CEO di Green Globe, a felicita Aruba Airport 
Authority N.V. pa e certificacion bisando cu: “Como e unico 
aeropuerto certifica den sostenibilidad di Green Globe, nos 
ta mira Aruba Airport Authority N.V. (AAA) como un lider na 
nivel internacional y den Caribe. Sea ta pa su mas reciente 
organisacion di e Global SDG Action Week of nan compro- 
miso pa tur e all ground equipment funciona cu non-fossil 


fuel energy pa 2030, AAA ta aporta na vision y accion pa 
su compromiso di logra un gran mehoracion ambiental y 
social.” 


“Ta nos responsabilidad como aeropuerto pa lidera cu 
ehempel y minimalisa nos impacto ambiental door di tuma 
decision mas sostenibel den nos procesonan di tuma deci- 
sion, nos operacionnan y encurasha e comunidad di aero- 
puerto pa ta mas involucra den proyectonan comunitario 
cu tin un impacto positivo pa Aruba”, asina Christine 
Kaarsbaan-Leo, Sustainability & Health Manager na AAA, a 
duna di conoce 


Angeline Flemming, Director of Health, Safety and 
Sustainability na AAA, a expresa cu: “Aeropuerto ta compro- 
meti pa continuamente mehora nos operacionnan, curasha 
nos personal y socionan pa impulsa iniciativa mas sostenibel 
y hunto bira e aeropuerto lider den region conoci pa nos 
esfuersonan sostenibel. AAA ta orguyoso di logra e Green 
Globe Certification pa di dos aña y esaki ta testimonio di e 
trabou duro como ekipo.” 


A fortalece compromiso pa mas sostenibilidad 


Aeropuerto di Aruba a ricibi “Green 
Globe Certification” dos aña tras di otro 

EXECUTORIALE OPENBARE VERKOOP 


Op donderdag 16 november 2023 des namiddags 
om 14.00 uur, zal in de vergaderzaal van de “Aruba 
Surfside Marina”, L.G. Smith Boulevard 7, Oranjestad, 
Aruba, ten overstaan van notaris mr M.J.C. Tromp 
of haar plaatsvervanger, de executoriale verkoop, als 
bedoeld in artikel 3:268 van het Burgerlijk Wetboek 
van Aruba, bij opbod en daarop volgende afmijning 
worden gehouden van: 


- 
het recht van erfpacht tot 10 augustus 
2031 op een perceel domeingrond, groot 
400 m2, gelegen te Kas Paloma in Aruba, 
kadastraal bekend als Land Aruba, 
Eerste Afdeling Sectie T nummer 131, 
met het daarop gebouwde, plaatselijk 
bekend als “Kas di Paloma 24-A”; 

Inzetprijs:	Afl.	243.000,==. 


- 
het recht van erfpacht tot 15 april 2064 
op een perceel domeingrond, groot 430 
m2, gelegen aan de Caya Mangasina 
te Mabon in Aruba, nader omschreven 
in de kadastrale meetbrief nummer 
187 van 20 mei 1998, met het daarop 
gebouwde, plaatselijk bekend als “Caya 
Mangasina 64”; 

Inzetprijs:	Afl.	150.000,==. 


De veilcondities zullen 8 dagen voor de 
verkoopdatum ter inzage liggen ten kantore van 
voornoemde notaris. 


De executant behoudt zich het recht voor, de veiling 
uit te stellen en op te houden zonder de verplichting 
de reden(en) daartoe te noemen. 


Tot en met 1 november 2023 kan onderhands op 
het te executeren registergoed worden geboden bij 
een aan voornoemde notaris mr M.J.C. Tromp gericht 
geschrift. 


Bieders dienen terstond een bankgarantie of een 
gelijkwaardige document dat aanvaardbaar is voor 
de executant, te overleggen en in het bezit te zijn van 
een geldig identiteitsbewijs. 


Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 
Email: veiling@notaristromp.com/auction@ 
notaristromp.com 


D 
iaranson ultimo Lotto 5 no a conoce ningun ganado 
cu ta pone e jackpot pa awe diasabra tin e suma di 
850 mil florin. Lotto 5 ta costa solamente 4 florin y bo 
por combina bo 5 numbernan for di 01 te cu 35, si bo 
no sa cua numbernan pa kies, bo ta puntra bo rebend- 
edo pa un loco y asina bo ta den wega pa bira e feliz 
ganado(ra) di e jackpot di 850 mil florin cu Lotto 5. 


Sorteo di Lotto 5 ta hunga awe diasabra pa 7.45PM y 
por cumpra bo ticket na bo rebendedor faborito of riba 
Lotto Online te cu 7.30PM. 


Lotto, E Loteria di Aruba tin diferente wega, Catochi, Big 
4, 1-OFF, Zodiac, Wega di Number di Korsou di Lotto, 
Lucky 3, Multi-X, Lotto di Dia, Lotto 5, Mini Mega y cu 
su Mega Plus y e diferente weganan di Raspa y Gana 
y Instacash. Tambe lo por hunga Lotto Online door di 
bishita: www.lottoaruba.com pa por registra. Cumprando 
Lotto bo ta contribui na deporte riba nos isla. E meta 
ta pa organisa loteria, cambia bida di su hungadonan y 
na mes momento inverti den deporte local pa medio di 
donacionnan na e comision di subsidio. 


Sorteo ta awe nochi 


Awe ta bo chens di gana 
850 mil florin cu Lotto 5 

Den cuadro di e maneho di turismo, 
Minister di Salud Publico y Turismo den colaboracion cu 
Aruba Tourism Authority tin e deseo pa realisa e sigiente proyecto: 


“Palm Beach Tower Art Project” 


Un descripcion breve di e proyecto: 
“Pa diseña y construi un obra di Arte den forma di 
‘bas-relief’ riba e toren recien renoba na Palm Beach”. 


Peticion pa expresa interes: 
E trabou tin aspectonan cu structura artistico y di un naturalesa special. 
Pa cu esey ta deseabel pa haci un exploracion preliminario pa asina sondia 
e interes di posibel interesadonan. Considerando lo menciona, ta haci un 
apelacion na tur esnan cu ta capacita y adecua y cu ta desea pa ricibi un 
invitacion, sin obligacion, pa entrega un oferta (‘RFP’). 
Por registra libremente te cu 23 di oktober 2023, 4:30 PM, 
via e siguiente link, of QR-code https://forms.ofÏce.com/r/wrCem0JXQq 


QR-Code: 


TENE NA CUENTA! 
Solamente esnan cu a registra 
oficialmente lo cualifica pa ricibi un 
invitacion pa presenta un oferta. 


Prome Minister ta gradici sra. Mildred Schwengle 


Pa representa Aruba como Staatsraad den Conseho di Estado di Reino desde 2017 


D 
ialuna ultimo, Prome Minister Evelyn Wever- 
Croes a reuni cu señora Mildred Schwengle. 
Manera ta conoci, Gobierno di Aruba na 2017 
a nombra señora Mildred Schwengle como Sta- 
atsraad, den Conseho di Estado di Reino (Raad 
van State), pa representa Aruba. Entre otro 
e trabounan ta consisti di duna conseho riba 
tratadonan, riba relacion den Reino, riba ley- 
nan di Reino (rijkswetten), na momento cu e 
partidonan den Reino no por yega na otro, y 
tambe na momento di trata supervision finan- 
ciero. 
Señora Schwengle a expresa di ta sumamente 
honra, di a wordo nombra como representante 
di Aruba den un posicion asina importante, y 
cu e nombracion aki ta e honor di mas grandi 
den su bida profesional. Tambe, el a indica cu e 
ta hopi gradicido pa e bunita combersacionnan 
cu semper e tabata tin cu Prome Minister, y e 
oportunidad di a traha di cerca cu ne den un 
bon ambiente. Tambe e ta gradici, Gobierno di 
Aruba, Parlamento, tur su coleganan, y tur otro 
instancia, pa e sosten brinda na su persona 
den e ultimo añanan. 
Prome Minister Evelyn Wever-Croes ta gradici 
señora Schwengle pa e bon trabou cu el a 
eherce durante tur su añanan den e posicion di 
Staatsraad, representando Aruba dignamente 
den Conseho di Estado di Reino, y ta dese’e 
hopi exito den futuro. 

N 
a final di conferencia di prensa di Gobierno di Aruba, 
Prome Minister Evelyn Wever-Croes a duna un declara- 
cion di ciere, na unda el a expresa e importancia di ta un 
pueblo uni, enfatisando cu den bida, no ta tur ora bo ta haya 
loke bo kier, pero esaki no ta motibo pa give up. 
Prome Minister a expresa cu Gobierno di Aruba por ta decep- 
ciona di e forma con e negociacionnan a bay, pasobra como 
pais den Reino, Aruba lo a spera un trato diferente, pero cu 
a pesar di e trato ricibi, pais Aruba no lo kibra. 


“Nos comunidad ta consisti di hendenan fuerte, resiliente y 
uni, cu ta e arma pa yuda e pais sigui bay dilanti. Awe mi ta 


para aki hunto cu mi colega Minister di partido Raiz, Ursell 
Arends, pa ilustra e union. 


Aruba a enfrenta tanto reto den su historia cortico, pero a sa 
di enfrenta nan y surpasa nan danki na e union cu semper a 
reina den comunidad, y e amor cu cada ciudadano tin pa e 
pida baranca aki. Ban laga e union y amor cu cada un di nos 
tin pa pais Aruba, determina nos pasonan padilanti. 


Esaki sigur tabata un experiencia mas, y awor cu mas forsa, 
nos lo sigui padilanti, cu positivismo, cu fe y perseverancia, y 
nos sa cu nos lo logra”, Prome Minister a expresa 


Danki na e union cu semper 
a reina den comunidad 


Pais Aruba lo sigui 
padilanti cu positivismo, 
fe y perseverancia 

E 
atleta elite den e deporte di bowling, Kamilah Dammers den 
su posicion como miembro di e Comision di Atleta a bishita 
Lausanne, Suiza unda e la atende un forum pa atletanan interna- 
cional rond mundo. Kamilah ta resumi e meta di su biahe y e im- 
portancia esaki tini pa e atletanan rond mundo mirando e topi- 
conan cu a ser trata.  


Riba e prome dia, Miembronan di Comision di Atleta di Comite 
Olimpico Internacional a duna un splicacion amplio di con COI 
ta genera placa y tambe con 90% di e placa aki ta bay bek den 
varios programa pa prepara atleta, den e Weganan y den desa- 
royo di deporte mundialmente.  
A enfatisa cu Comite Olimpico Internacional como tambe Panam 
Sports tin fondonan anual destina na e comision di atletanan y 
ta haci un suplica na tur comision di atleta pa haci bon uzo di 
e placa aki. Tambe a enfatisa riba e programa “Athlete 365” cu 
ta un “resource” grandi pa nos atletanan durante pero tambe 
despues di nan bida di atleta. 


Athlete 365 ta un plataforma gratis cu tin varios curso cu atle- 
tanan por tuma pa mehora nan conocemento riba varios area. 
Varios atleta Olimpico a splica di e tools cu tin disponibel pa asina 
prepara bo mes pa e bida “despues di deporte”. Varios di nan a 
splica tambe con nan a uza esaki den nan deporte y nan network 
pa cuminsa cu nan mesun fundacion of negoshi. Mas cu claro e 
atletanan a pone enfasis riba e parti di “duna bek na comunidad”.  


Riba e di dos dia a enfatisa hopi riba e concepto di “Safe Sport” cu 
mundialmente ta un topico hopi importante. Atletanan Olimpico 
cu a pasa den un of otro forma di abuso a conta nan storia y 
splica pakico ta hopi importante pa detecta e problemanan aki 
trempan. 


Tambe, un panel fuera di atletanan Olimpico Pau Gasol, Lindsey 
Vonn y Alysson Felix a refleha riba nan experiencianan durante 
Weganan Olimpico y splica pakico e eventonan Olimpico ta un di 
e miho momentonan di nan bida. Tambe, un miembro di organ- 
isacion di Gangwon (Youth) 2024, Paris 2024, Milano-Cortina 
2026 y Los Angeles 2028 a splica riba e preparacion di e weganan 
Olimpico y kico tur por spera mirando cu semper ta buscando 
manera pa mehora y innova e weganan. e dia a caba cu un sesion 
di 2 ora caminda por a haci pregunta directo na presidente di 
Comite Olimpico Internacional, Mr. Thomas Bach. 


Overall, un super bon experiencia cu hopi miho conocemento 
di tur e tools cu nos por ofrece na nos atletanan y tambe un 
momento di inspiracion scuchando kico tur e comision di atle- 
tanan rond di mundo ta haci pa e atletanan. 


Public Announcement: 


APA Initiates Allocation of Plots at 
Barcadera Business Park 


Aruba Ports Authority NV (‘APA’) holds in long lease 
(erfpacht) approximately 10 hectares of developable 
land located near Barcadera Harbor, Aruba. This area 
can accommodate the development of approximately 15 
parcels. 


APA wishes to grant said parcels in sub long lease 
(ondererfpacht) to third parties that primarily engage in 
harbor-related businesses, mainly logistics, 
warehousing, indoor loading and unloading operations, 
and small-scale manufacturing. Retail, storage for use by 
individuals, residential use, storage of fireworks, weapons, 
ammunition and hazardous materials (not a limited list), are 
prohibited. 


For more information please visit 


https://www.arubaports.com/main/barcadera-business-park/ 


Kamilah Dammers a 
atende e International 
Athletes’ Forum na Suiza 

U 
n gran cantidad di participante a inscribi na e competencia 
musical di mas grandi di nos isla; Aruba Caiso & Soca Mon- 
arch (ACSM). Na prome instante, Stichting Musica a anuncia cu 
lo tin tres anochi di Soca Prefinals pa e edicion di ACSM2024. 
Sinembargo, despues di a haci un bon calculacion, e organisacion 
a conclui cu e Soca Prefinals mester wordo parti den cuatro ano- 
chi. E Soca Prefinals di ACSM2024 lo tuma lugar riba dia 7, 8, 9 y 
10 di november 2023. 


Stichting Musica ta considera e resultado di e registracion como 
un bon noticia y un muestra di sosten di parti e musiconan. E 
organisacion ta satisfecho cu e intercambio di pensamento y 
participacion di musico na reunion a crece durante di e aña aki y 
ta gradici e lidernan di banda y musiconan profesional cu a cera 
cabes y a traha hunto pa renoba e regla y criterionan di e compe- 
tencia. 


Esaki ta e lista di banda y participante nan cu lo presenta durante 
e Soca Prefinals di ACSM2024, sea den e subcategoria “Groovy 
Roadmarch” of “Power Roadmarch”. E lista ta riba secuencia alfa- 
betico, basa riba e nomber di e banda. 


Un total di 21 banda y 78 produccion nobo lo wordo presenta 
durante e Soca Prefinals di ACSM2024, di cual 48 ta den cate- 
goria “Power Roadmarch” y 30 ta den e categoria di “Groovy 
Roadmarch”. E cifranan aki ta sin conta e registracion di partici- 
pante cu lo participa den e categoria di Caiso/Calypso riba 26 di 
januari 2024. E festival lo conoce 13 cara nobo, cu lo tin chens 
pa bira e “Rookie of the Year” y e representacion femenino a subi 
pa un total di 13 dama. 


E Soca Prefinals di ACSM2024 lo wordo transmiti “live” na 
Telearuba/Nos Isla TV, canal 23, y tambe via e plataformanan 
digital di YouTube y Facebook di Stichting Musica, Telearuba y 
Elite Studios. Aruba y mundo henter lo por disfruta di cuatro 
anochi di musica, suspenso y ambiente for di na cas, cu famia 
of hunto cu grupo di amigo y colega. Stichting Musica ta gradici 
Setar NV pa nan sosten como Partner oficial di e festival cu ta 
kere den Aruba su talentonan y semper ta aporta na nos cultura. 
Tambe, na Aruba Airport Authority pa nan aporte na e festival y 
e extra premionan cu nan lo otorga na e ganadonan den forma di 
travel vouchers. 


E siguiente evento di Stichting Musica lo ta riba diaranson, 25 
di october 2023. Riba e anochi aki lo trek lot pa revela riba ki 
dia cada banda y participante lo presenta nan produccion nobo 
durante e Soca Prefinals di ACSM2024. Cada banda y partici- 
pante lo ricibi un cantidad di ticketnan gratis pa reparti entre nan 
famia, fanaticada of via social media. Stichting Musica y su media 
partnernan tambe lo rifa entrada gratis pa e cuater anochinan di 
Soca Prefinals cu lo tuma luga di 7 – 10 november 2023 na The 
Venue. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Cuatro anochi di prefinals pa ACSM2024 


Un total di 21 banda y 78 produccion nobo lo wordo presenta durante e Soca Prefinals di Aruba Caiso & Soca Monarch 

S 
ociedad di Orquidia di Aruba ta invita tur amante di orkidia pa bin celebra 
hunto cu su miembro nan 50 aniversario di Sociedad cual lo tuma luga: 
Fecha:Diadomingo dia 29 di october 2023 
Luga:Aruba Marriott Resort & Stellaris Casino - Ballroom 
Orario: 10:00 – 17:00 (ta aprecia si por ta presente prome cu 9.45) 
Trahe: Caribbean Elegance 


Informacion di nos celebracion: 
Lo bay tin un stage decor, den un forma di exposicion, di orkidia di 
miembronan di Sociedad y premiacion di orkidia. 


Lo bay tin tres (3) invitado special cu lo tene un charla: 
• Sr. Merrill Robles, miembro honorario di Sociedad di Orquidia Aruba. 
Topico: “50 aña di Sociedad di Orquidia Aruba”. 


• Sra. Andrea Niessen di Orquivalle, Colombia. 
Topico: “The beauty and diversity of Colombian Orchids”. 


• Sr. Adeljean Ho, Orlando, Florida. 
Topico: “Ora Brassavola ta baila’bo: when taxonomy 
swings you around unexpectedly”. 


Mainta tin kofÏe y pasa boca y merdia lo sirbi lunch 
entre 12.00-13.00pm. Ta bay tin diferente door prize 
y lo clausura e celebracion 15.00 cu un Happy Hour. 


Registracion: 
No ta suministra ticketnan pa nos celebracion. Registra 
via nos e-mail adres: orquidiaaruba@gmail.com of manda 
whatsapp of yama nos via telefon 6614983.Ta cobra AWG 
90,--/USD 50,-- pa persona pa entrada y por paga esaki 
via banco. Informacion di banco: Sociedad di Orquidia 
Aruba, Aruba Bank, number di cuenta 2076240190, descrip- 
cion: 50 aniversario. Menciona bo nomber y fam. 


Di antemano nos ta gradici tur esnan cu ta celebra e fiesta di 
50 aniversario di Sociedad di Orquidia Aruba hunto cu nos. Y 
nos ta mira otro dia 29 di october proximo. 
Nos Ta Topa 


Celebracion 50 aniversario di 
Sociedad di Orquidia Aruba 


Diasabra, 14 October 2023 
COMUNIDAD 
13 

Diasabra, 14 October 2023 

S 
ociedad di Orquidia Aruba kier a informa e pueblo di Aruba 
en general y particularmente e amante di orkidia, cu lo 
bay tin un benta publico di orkidia procedente di Colom- 
bia. Meta di esaki ta pa cubri gasto y tur aña Sociedad 
ta haci un donacion na comunidad. 


Esaki lo tuma luga diabierna dia 27 di october 2023, 
cuminsando di 5.00pm pa 8.00pm na Club Primavera. 


Orquivalle, procedente di Santiago de Cali, Colombia ta 
ofrece un surtido amplio di Species y Hybrids. 


Lo bay tin e.o. bunita Cattleya, Encyclia, Laelia (Schomburgkia), 
Oncidiums, 
Vanda, 
Maxillaria, 
Gongora, 
Stanhopea, 
Dendrobiums y diferente cruce di Brassavola y mucho mas. 
Tur orkidia ta pa clima calor. 


Si por paga na $ Sociedad lo aprecia esey. 


NOS TA SPERA BO. 


Benta publico di orkidia 

F 
or di algun tempo caba Parlamentario Ber- 
lis ta trahando riba algun iniciativa di ley cu 
lo impacta Aruba positivamente den diferente 
area. Un di nan ta un ley di donante di organo 
cu lo por haci posibel cu transplante di orga- 
no por tuma luga na Aruba mes. Internacio- 
nalmente tin leynan unda cu donantenan tin 
e derecho di duna un organo of mas pa yuda 
un familiar of otro ciudadano cu mester di un 
transplante. Na Aruba pa via di nos tamaño y 
infrastructura tin poco posibilidad pa haci es- 
aki na gran escala. Sinembargo, for di algun 
un tempo caba Parlamentario Berlis a cumin- 
sa cana e trayecto pa gana informacion riba e 
tema mientras ta reuniendo cu expertonan di 
AZV, HOH, huristanan di e ministerio di salud y 
minister di Salud y Turismo sr. Dangui Oduber. 


A lansa 48 pregunta pa HOH, AZV y IMSAN 
E ley di AZV ta exclui cobertura di tur tipo di 
transplante di organo cu excepcion di trans- 
plante di cornea (lens di wowo), riñon y di 
beenmerg cu si ta wordo cubri. Pa por yega 
na remarke tin criterianan cu mester cumpli 
cu ne y si dado caso un persona ta bin na 
remarke e lo wordo manda den exterior pa 
asina ricibi e transplante necesario. Mirando 
cu ley di AZV ta cubri tres tipo di transplante 
di organo, a opta pa e ley di iniciativa ta pa por 
bira donante di organo di e mesun tres orga- 
nonan aki. Parlamentario Berlis a manda 48 
pregunta pa stakeholders, pa asina sa den ki 
direccion por bay y kico por wordo logra. Tin 
hopi aspecto cu mester tene cuenta cu ne y ta 
pesey ricibi informacion di e expertonan y e 
huristanan cu tin amplio conocemento riba e 
tereno ta crucial. 


Lo haci un investigacion riba e gastonan y 
posibilidadnan 
A dicidi den e ultimo reunion cu lo bay sondea 
e posibilidad pa haci un investigacion kico tur 
lo mester, cuanto e ta bay costa y kico ta real- 
isabel mirando e infrastructura cu nos tin. 


Parlamentario Marco Berlis (MEP): 
Ta trahando riba un ley 
di iniciativa cu lo por 
cambia calidad di bida 
di pashent aki na Aruba 


Esaki lo duna nos tur un bon indicacion con nos por concipia e ley, su efec- 
tividad y cuanto e ta bay costa pais Aruba. 


Transplante di riñon 
Tin basta pashent di dialisis y nan bida sigur no ta uno facil. Dependiendo 
nan situacion nan mester dialisa por lo menos 2-3 biaha pa siman. Esaki 
ta resulta den hopi incomodidad pe pashent cu mester ser transporta 
tambe cada rato pa ricibi su tratamento. Segun estadisticanan tin mas di 
200 pashent cu ta dialisa y tin un lista di pashent cu ta pre-dialisis caba. 
Esaki ta un indicacion cu e cantidad di pashent di dialisis posiblemente lo 
bay subi den e añanan venidero. Segun informacion ricibi di stakeholders, 
ta un hecho cu si e pashent por ricibi un riñon aki na Aruba mes, por 
ehempel di un persona di su mesun famia, esaki lo cambia su calidad di 
bida enormemente. 


Transplante di cornea y beenmerg 
Pa loke ta trata e transplante di beenmerg y cornea ainda mester obtene 
mas informacion pa wak cua ta tur e posibilidadnan. Aruba no solamente 
ta progresando riba tereno di innovacion, digitalisacion pero tambe sigur 
den e area di salud. Y apesar cu Aruba ta pasando momentonan dificil nos 
mester ta creativo pa wak kico tur nos por logra cu locual nos tin. 


Como legislado Parlamentario Berlis ta sondeando pa amplia servicionan 
di salud na nos pueblo.”E salud di nos pueblo ta un prioridad y si un ley di 
iniciativa pa transplante di organo por brinda un miho calidad di bida na 
nos ciudadanonan, sigur e ta digno di ser explora. Den e temponan nos 
dilanti mi lo sigui duna update riba e desaroyo di e iniciativa di ley aki”, 
Parlamentario Berlis ta finalisa. 

DEN HAAG – Na Haagse Hogeschool a tuma 
luga un session di e “Werkveldcommissie 
Koninkrijkszaken”. Minister Plenipotenciario 
mr. Ady Thijsen conhuntamente cu su cole- 
ganan di Curaçao y St. Maarten a participa e 
merdia aki unda den grupo a discuti e actual 
programa di “Minor Koninkrijkszaken” cu ta 
parti di e facultad “Bestuur, Recht en Veiligheid” 
di Haagse Hogeschool. 


“Minor Koninkrijkszaken” ta un programa cu 
ta brinda studiantenan di Haagse Hogeschool 
e oportunidad pa haya mas conocemento di 
Reino Hulandes. Tambe tin un seccion cu ta 
specialmente pa ambtenaarnan di diferente 
ministerionan cu den nan trabao tin di haber 
cu e relacion cu e paisnan den Reino. 


E intencion di e sesion cu e “Werkveldcommissie 
Koninkrijkszaken” a organisa ta pa inter- 
cambia cu otro riba puntonan cu por mehora 
e programa. 
Banda di e tres Ministernan Plenipotenciario 
tambe a participa e.o. miembro di Tweede 
Kamer pa D66 Jorien Wuite y staatsraad pa 
Curaçao na Raad van State Paul Comenencia. 


Potret cortesia di Arubahuis 


Minister Thijsen a 
participa na sesion 
di Koninkrijkszaken 
Haagse Hogeschool 

Fortaleza pa Famia 


Sinceramente, Pastor Marcel Balootje 


MUNDO henter ta preocupa cu e situacion na Medio 
Oriente, entre Israel y Palestina, hopi ta papia di crueldad, 
violencia, maldad, abuso, etc. Pero hopi no ta recorda 
locual Dios a bisa, pasobra tempo a bira asina moderno 
cu hende ta practica fanatismo, humildad falso, apoya y 
financia maldad cu hasta nan kier cambia palabra di Dios 
pa complace cu nan manera di mira e asunto. 


Den Genesis capitulo 16:1-15) nos ta topa cu e historia 
caminda Sarai esposa di Abram a entrega su cria Egipcio 
na su esposo Abram, pa asina e por drumi cu ne, y asina 
Sarai lo por haya un yiu pa medio di su cria. Pasobra segun 
Sarai Señor no a lage haya un yiu. 


Abram a drumi cu Hagar y ora Hagar a sali na estado e 
a desprecia Sarai. E ora ey Sarai a trata duro cu Hagar y 
Hagar a huy bay. 
Un angel di Señor a bisa Hagar bay bek cerca bo shon, y 
somete bo mes na su autoridad. 
Ademas e angel di Señor a bis’e Lo mi multiplica bo descen- 
dencia masha hopi mes, asina cu lo ta mucho hopi pa conta. 


E angel di Señor a sigui bise: 
Mira bo ta na estado, y lo bo haya un yiu homber. 
Y lo bo dun’e e nomber Ismael, pasobra Señor a tende bo 
afliccion. 
Y e lo ta un homber salvahe, su man lo ta contra tur hende, 
Y tur hende su man lo ta contra dje. 
Y e lo biba den presencia di tur su rumannan. 


Esey ta locual Dios a bisa, y nos tur ta testigo awe kico ta 
pasando, pasobra locual Dios a bisa no ta cambia. Dios 
a papia di un persona salvahe, su man lo ta contra tur 
hende, y tur hende su man lo ta contra dje. Esaki ta nifica 
cu e persona ey lo ta den un lucha constante, lo tin deseo 
pa domina otro. Pasobra hende salvahe ta depende riba su 
forsa y kier poder, Y esey nos ta mira awe. 


P’esey nos mester haci hopi oracion, pasobra solamente 
pa medio di Cristo Hesus pas por drenta den e region ey. 


Awor den e tempo cu nos ta biba e palabra di Dios ta yega 
na nos curason y Dios no a manda nos bay drecha nos 
cuenta y despues bini cerca Dios, E a bisa bin manera bo 
ta. Pasobra tur hende mester arepenti y wordo salba. 


Trece bo carga (Mateo 11:28). 
Trece bo berguensa (Isiaias 54:4). 
Trece bo lagrima (Salmo 56:8) 
Trece bo miedo (Salmo 34:4) 
Trece bo duda (Marco (9 : 23-24). 
Trece bo picanan (Romanonan 5:8). 
Trece bo curazon kibra (Salmo 34:18). 
Hesus ta yama esun perdi (Lucas 19:10). 
Hesus ta yama e pecador (Isaias 1:18). 


Dios ta keda Dios pa semper, den tur cos E ta Dios. 
Dios no ta gaña (Numbernan 23:19) 
Dios no ta cambia (Malachi 3:6). 
Dios no ta drumi (Salmo 121:4). 
Dios no por permiti e pecador drenta cielo (Juan 3;16). 
Dios no por nenga su mes, (2 Timoteo 2:13). 


No ta tur cos cu hende planea, Dios ta acepta, Dios no ta 
acepta bida di mentira, ni tampoco inmoralidad, Dios ta 
puro y berdadero, den tur cos. 


Dios ta e unico cu por cambia direccion di nos bida, ora nos 
entrega nos bida, na Cristo Hesus algo grandi ta sosode, 
pasobra nos a sali for di scuridad y drenta den Su luz admi- 
rabel. 


Si awe bo scucha Su bos no haci boso curason duro, 
pasobra Dios ta wardando. 


Dios no ta cambia, locual Dios bisa ta sosode 

“Dios ta amor... y amor ta Dios, 
maske mi no ta na e mundo aki, 
tur dia lo mi ta banda di boso Curazon, 
mi por stens di loke Señor ta hasi”. 
Salmo 33 


Cu dolor na nos curason, nos ta participa 
fayecimento di nos ser stima: 
Nelson E. Thodé 
Cariñosamente yama “Sonny” 
*18-12-1961 - †11-10-2023 


Acto di despedida lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor profundo den nos curason nos ta 
anuncia fayecmento di: 


Marco Eric Tromp 
*November 13, 1940 
†October 09, 2023 


Yiu Di †Angel (Chonan) & †Gudelia Tromp-Lacle 


Na Nomber Di Su: 
Yiunan: 
Marcia Lassiter & Juan Delgado 
Y Yiu-Nan Lane Lassiter & Lucy Cervantes 
Skylar Lassiter Na Nevada, Las Vegas 
Monalisa Y Harrold Spier-Tromp 
Y Yiu Angelito Tromp Na Den Haag, Hulanda 
Inette Tromp & James Lee 
Y Yiu Isavella Na Virginia Merca 
Marielle Y Lucas Hartweg-Tromp 


Rumannan: 
†Edna & †Orvind Johnson-Tromp Y Famia 
†Ruben & Giolina Trompv/D Linden Y Famia 
†Teofilo & Lina Tromp-Lopez Y Famia 
†Margo & †Bruce Sark-Tromp Y Famia 
Olga & †Walter Wong-Tromp Y Famia 
†Leo & Ella Tromp-Yarzagaray Y Famia 
†Bill & Ida Tromp-Marquez Y Famia 


Ex-Casa-Nan Y Mama-Nan Di Su 4 Yiunan: 
†Florese (Flora) Richardson 
Maria Cordeiro 
Irena Dania 


Sobrino Y Sobrina Nan, Primo Y Prima Nan, 
Comer Y Comper-Nan 


Ex-Coleganan Di Caribbean Hotel, New 
Amsterdam Store, Hess Oil St. Croix, Y Pueblo 
Supermarkets St. Croix Y Demas Famia, 
Tromp, Lacle, Johnson, V/D Linden, Sark, 
Wong, Yarzagaray, Marquez, Leo, Semeleer, 
Thijzen, Thiel, Erasmus, Ismael, Oduber, Foley, 
Eye, Watters, Brash, Freeman, Redden Y Tur 
Otro Famianan Cu Ta Demasiado Hopi Pa 
Menciona. 


Dunador-Nan Di Cuido: 
James & Marcos Y Cas Di Mi Chepa 


Amigo-Nan Y Bon Bisina-Nan: Edith & Nelson, 
Pilar Y Roderick, Elvis & Astrid, Quant, Chela, 
Seppy, Miluska, Franklin, Y Su Tantisimo Amigo- 
Nan Na St. Croix 


E congregacion di testigo-nan di jehova- 
savaneta 


Disculpa nos si nos por a lubida un ke otro famia 
den nos tristesa 


Nos kier invita tur famia, amistad, bisinja y 
conocir pa asisti na e acto di despidida cual lo 
tuma lugar diasabra, 14 di october, 2023 di 9:00 
a.m. – 11:00 a.m. y na aurora funeral home. 
Cremacion lo ta den seno familiar 


Despues di entiero no ta recibi bishita di 
condelencia na cas 


“ Laga tur locual cu ta sperami ta bunita, 
Laga tur locual cu mi encontra na caminda ta bunita, 
Laga tur locual cu ta rondonami ta bunita, 
Laga tur locual mi ta laga atras keda bunita, 
Y laga tur esakinan termina den tur buniteza.” 


Cu profundo tristeza na nos curazon pero hopi 
agradecido pa locual el a significa pa nos, ta anuncia 
fayecimento inespera di mi esposo, nos tata, nos 
abuelo, nos ruman, y nos omo. 


Harry Croes 
*15 october 1948 † 10 october 2023 


Na nomber di su 
Esposa: 
Ligia Croes Solognier 


Yiunan: 
Jairo Croes y Josette Donk 
Jessica Croes 
Mirla Croes 
JeanCarlos Arends y Esposa Gisela Arends 


Nietonan y Nietanan: 
Davyck Franken y Ghennylee Tromp, Darvin Franken y 
Shakira Dijkhoff, Kevin Tromp, Keylah Tromp, Jeancarlo 
Arends, Jordy Arends 


Arianna Espinosa Jimenez y mama Angelica Maria 
Espinosa Jimenez 
Jo-Nina Croes 


Rumannan: 
† Chido y † Lulu Croes- Schlipken y Famia 
† Nicolina y † Coco Werleman-Croes y Famia 
† Susanna y † Ishi Maduro – Croes y Famia 
† Carmen y † Casper Kunfermann – Croes y Famia 
† Stella y Tai Fung Lee – Croes y Famia 
Jacinto y Dora Croes Croes y Famia 
Erna y † Eddy Hoevertsz – Croes y Famia 
Filomena Croes y Famia 
Maiky Croes y Famia 
Anchie Croes y Famia 
Eta y Roy Curiel - Croes y Famia 
Glenda y Gilbert Jansen - Croes y Famia 


Ruman di Crianza: 
Vda. Cornea y † Chimbo Biesum - Croes y Famia 
Bibiano Croes y Famia 


Swa y Cunanan: † Carmen Solognier, Buchi y Soila 
Solognier – Barraza, † Fay y Shirley Solognier - Maduro 
y Famia, Dijs Solognier y Famia, Leo y Mary Solognier y 
Famia, Beto Solognier y Famia, Omayra y Peo Kock – 
Solognier y Famia, Pancho y Mayra Solognier – Wever 
y Famia, Alba Solognier y Famia, Zoyla y Junior Croeze 
– Solognier y Famia 
Tanta y Omonan, Tur Sobrino y sobrinanan Primo y 
Primanan, ihanan, comer y compernan, Amistad y 
conocirnan y bisinanan. Su amigonan di domino y 
mundo di deporte y Famia di MEP, ex-coleganan di 
Prensa, amigonan musico, Festival di Dande y Festival 
“Un Canto na Aruba su Himno y Bandera” 


Su bon amistadnan di cas: Jose Julca, esposa Paula 
y Jui Alejandro, Sra. Nelly Garido, Pastoor Juancho 
Pilongo, Lisette Does y Jayson Gomez, Victoria Razak 
Cole y Esposo Sam, Paula Engelen 
Demas Famia: Croes, Solognier, Werleman, Maduro, 
Kunfermann, Schlipken, Hoevertsz,Lee, Curiel, Jansen, 
Feliciano, Flanegien, Franken, Biesum, Justina, Arends, 
Croeze, Vrolijk, Thode, Wever, Kock, Barraza, Donk, 
Dijkhoff, Tromp, Espinoza – Jimenez. 
Oportunidad pa condolencia lo ta diadomingo dia 15 
october 2023 for di 6or pa 9or na Club Caiquetio na 
paradera 


Ta invita pa asisti na acto di despedida cual lo tuma 
lugar dialuna 16 di October 2023 di 9or pa 11or di 
mainta na Misa Imaculada Concepcion. Cremashon lo 
tuma lugar den seno Familiar. 


Nos ta pidi nos disculpa si den nos tristeza nos por a 
lubida un of mas famia. 


Despues di entiero no ta ricibi bishita di condolencia na 
cas 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, pero conforme cu 
boluntad di Dios, nos ta anuncia fayecimento di: 


Evidencio (Coden) Kock 
*28-04-1939 – † 07-10-2023 


Na nomber di su 
Mayornan: 
† Augustin y † Chela Kock Bislip 


Yiunan: 
David & Paola Kock 
Ryan Kock 


Nietonan: 
David Jr, Daniel, Noa, Zenon, Danissa y Mateo 


Rumannan: 
Emitelio (Mito) y Olga Kock Romero y famia 
† Reinita (Rei) y † Mario Boezem Kock y famia 
† Andres (Deshi) y † Rita Kock Croes y famia 
Ursula (Sula) y † Sonny Henry Kock y famia 
Leopoldo (Poli) y † Angelica Kock Jansen y famia 
Helena Kock y yiunan 
Mario (Keki) y Maria Kock y famia 
Nicolas (Tichi) Kock y famia 
Edmund (Etty) y Rosa Kock Maduro y famia 
Alberto (Betty) y † Imelda Kock Tromp y famia 


Su ayudantenan te na final: 
Sobrina Elvira y Ruben der Meer Kock y famia 
Sobrina Glenda y Nancy Bartels Kock y famia 


Tur su sobrina y sobrino nan, prima y primo nan, 
mucho hopi pa menciona 
Tur bisinja y conocirnan, amiga y amigo nan na 
Aruba y Hulanda 


Famianan: Kock, Bislip, Croes, Solognier, Fabus, 
Peña, Genser, Trimon, Boezem, Leon, Marchena, 
Geerman, Faro, Maduro, Faarup, Wever, Bislick, 
Glassford, Bartels, Danje, Martines y Wernet 


Tur sobra di famia y conocir cu nos por a lubida 
den nos tristesa 


Acto di entiero lo tuma lugar Dialuna 16 di 
October 2023 di 2or pa 4or di atardi na Pray 
Funeral Home y despues lo sali bai pa Santana 
Central na Sabana Basora. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Andrés Roberto Ras 
*04-01-1947 - †09-10-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Shamila Sophia 
Acuña Guedez 
“Mila” 


Na nomber di su: 
Mama: Stace Marleana Acuña Guedez 


Rumannan: 
Shamara Susej Croeze 
Shanaya Salomè Acuña.G. 


Welo nan: Ormarle y Stith 


Omo: Saul Tomas Acuña. G. 
Alex Fabian 


Primo nan: 
Tatiana y Stephanie Acuña Rojas 
Kelly, Angy y Josè Campo 


Tanta: Raymil Fabian 


Amigo y amiganan: Iglesia Siòn 


Demas famia: Amaris, Lugo, Croes, Mercado, 
Rodriquez, Acuña, Campo, Guedez, Medida, De 
Mei. 


Despensa nos si den nos tristeza nos por a lubida 
un of otro persona. 


Acto di entiero lo tuma lugar na Aurora Funeral 
Home Dialuna 16 di October 2023 di 1or pa 2or 
di atardi y despues lo sali pa santana Central na 
Sabana Basora. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Nos ta anuncia fayecimento di: 


Apolinario Tromp 
*23-07-1941 - †09-10-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Nos ta anuncia fayecimento di: 


Evert Cornelius Hijmering 
*31-07-1940 - †12-10-2023 


Acto di entiero lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu hopi tristesa pero conforme cu boluntad di 
Dios nos ta anuncia cu a bay sosega den brasa 
di Señor: 


Germain Charles 
Emmanuel Halley 
*26-07-1931 - †12-10-2023 


Acto di entiero lo wordo anuncia despues. 
The Lord is my shepherd; I shall not want. 
He maketh me to lie down in green pastures: 
he leadeth me beside the still waters. 
He restoreth my soul: he leadeth me in the 
paths of righteousness for his name’s sake. 
Yea, though I walk through 
the valley of the shadow of death, 
I will fear no evil: for thou art with me; 
thy rod and thy staff they comfort me. 
Psalm 23 


With deep sympathy we announce the 
passing away of: 


Herman A. Lovell 
Better known as: “Daddy” 
Sunrise: October 21, 1927 
Sunset: October 13, 2023 


Date of the funeral will be announced later. 


Cu nos curason kibrá, pero conforme, nos ta 
anuncia cu e Pilar, 
nos Chief y The Rock of our family a bay sosega 
den brasa di Señor. 


Overto 
Leovigildo Ponson 
Mihor conoci como Ildo of Buti 
Ex Representante di K.L.M. 
16 Sep 1930 – 13 Oct 2023 


Su casa: 
Emma Ponson-Oduber 


Yiunan: 
Ulrich y Adriana Ponson-Leong 
Nathalia Ponson 
Madeleine Ponson 


Manera yiu: 
Jeanette Oduber 
Araceli Somers-Colín 


Nietonan: 
Rudolf y Jennifer Ponson-Perez 
Marc y Rossy Ponson-Kelly 
Uriana Ponson y Jeremy Thijzen 
Ricky Ponson 
Gilden y Celia Wever-Sousa 
Amy Ponson y Destiny Humphrey 


Manera nietos: 
Gregory, Jeorgina, Jeorgelies y Jeffrey 
Maduro 


Bisanietos: 
Maddox, Emma, Mackenzie, Duncan, 
Kaylie y su pret’i wowo Lina. 


Rumannan: 
Sybila Brattinga-Ponson na Hulanda 
Milton (Michi) y Emmy Ponson-Willemse 


Cuña: 
Edwin (Winchi) Oduber na Corsow 
Geraldine y Eliseo Colín-Oduber na Mexico 


Bon bisinjanan: Roy y Sara Maduro y famia 


Sobrino y Sobrina: 
Van Romondt, Oehlers, v/d Laar, Alberts 
Brattinga, Ponson, Oduber, Laclé, Colín. 


Primo y primanan y demas famia 


Acto di entierro lo tuma lugar Diamars 17 
Oct entre 2or pa 4or na Aurora Funeral 
Home. 


Lamentablemente, despues di entierro no lo 
ricibi bishita di condolencia na cas. 


En bes di krans of flor por hasi un donación 
den nomber di defunto, según preferencia, 


Stichting Edmund E. Harms Foundation: 
RBC 3044432 
Of 
Koningin Wilhelminafonds: AUAB 2611450190 
– CMB 112039705 - BCARIBE 80710901 


